Document ID: 32011R0589

KOMISIJOS ĮGYVENDINIMO REGLAMENTAS (ES) Nr. 589/2011
2011 m. birželio 20 d.
iš dalies keičiantis Įgyvendinimo reglamentą (ES) Nr. 302/2011, kuriuo 2010-2011 prekybos metais susidarius ypatingoms sąlygoms leidžiama pradėti naudoti importuojamo cukraus tam tikro kiekio tarifinę kvotą
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą), (1) ypač į jo 187 straipsnį kartu su 4 straipsniu,
kadangi:
(1)
Pirmaisiais 2010-2011 prekybos metų mėnesiais pasaulinėje rinkoje vyravo aukštos cukraus kainos, ir tai visų pirma sulėtino importą iš trečiųjų šalių, kurioms taikomi tam tikri preferenciniai susitarimai.
(2)
Susidarius tokiai situacijai, Komisija neseniai priėmė įvairių priemonių, kuriomis siekiama suteikti papildomą pasiūlą Sąjungos rinkoms. Šios priemonės - 2011 m. kovo 3 d. Komisijos reglamentas (ES) Nr. 222/2011, kuriuo nustatomos išimtinės priemonės dėl nekvotinio cukraus ir izogliukozės išleidimo į Sąjungos rinką taikant sumažintą pertekliaus mokestį 2010-2011 prekybos metais (2), (kurias taikant bendra cukraus ir izogliukozės pasiūla Sąjungos rinkoje buvo padidinta 526 000 tonomis), ir 2011 m. kovo 28 d. Komisijos įgyvendinimo reglamentas (ES) Nr. 302/2011, kuriuo 2010-2011 prekybos metais susidarius ypatingoms sąlygoms leidžiama pradėti naudoti importuojamo cukraus tam tikro kiekio tarifinę kvotą, (3) kuriuo buvo sustabdyti importo muitai 300 000 tonų cukraus, kurio KN kodas 1701.
(3)
Pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamentą (EEB) Nr. 2913/92, nustatantį Bendrijos muitinės kodeksą, įgyvendinimo nuostatas (4), importuojamo cukraus kiekiai buvo sumažinti, o eksportuojamoms cukraus prekėms perdirbimo pramonė padidino cukraus kvotas. Dėl šių pakeitimų Sąjungos rinkoje pasiūla ES cukraus rinkoje buvo nedidelė, todėl kol naujas cukraus derlius nepasiekė rinkos, kyla pavojus, kad paskutiniais prekybos metų mėnesiais gali pritrūkti cukraus.
(4)
Aukštos cukraus kainos pasaulinėje rinkoje kelia pavojų pasiūlai Sąjungos rinkoje. Dėl tos priežasties būtina Įgyvendinimo reglamentu (ES) Nr. 302/2011 nustatytą 300 000 tonų cukraus kiekį, kuriam turi būti sustabdytas cukraus importo muito taikymas, padidinti 200 000 tonų.
(5)
Pagal 2009 m. rugsėjo 25 d. Komisijos reglamento (EB) Nr. 891/2009 11 straipsnį, kuriuo leidžiama naudoti tam tikras Bendrijos tarifines kvotas cukraus produktų importui (5), leidimas pradėti naudoti cukraus produktų importo tarifines kvotas, kurių eilės numeris - 09.4380 pagal Reglamento (EB) Nr. 1234/2007 187 straipsnį (cukrus importuojamas susidarius ypatingoms sąlygoms), produktų kiekis, kuriam importo muito taikymas turi būti sustabdytas ir tarifinės kvotos turi būti nustatytos pagal atskirą teisės aktą. Įgyvendinimo reglamentu (ES) Nr. 302/2011 sustabdomi importo muitai 300 000 tonų cukrui, kurio KN kodas 1701.
(6)
Todėl Įgyvendinimo reglamentą (ES) Nr. 302/2011 reikėtų atitinkamai iš dalies pakeisti.
(7)
Per pirmininko nustatytą laikotarpį Bendro žemės ūkio rinkų organizavimo vadybos komitetas nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (EB) Nr. 302/2011 1 straipsnio 1 dalis papildoma šiuo sakiniu:
„Nuo 2011 m. liepos 1 d. iki 2011 m. rugsėjo 30 d. importo muitai bus sustabdyti papildomam 200 000 tonų cukraus kiekiui.“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis nustoja galioti 2011 m. rugsėjo 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. birželio 20 d.

Labels: 3
17